b'\n_START_ARTICLE_\nMirko Zlatnar\n_START_SECTION_\n\xc5\xbdivljenje in delo\n_START_PARAGRAPH_\nNa ljubljanski Tehni\xc5\xa1ki fakulteti je od 1939 \xc5\xa1tudiral strojni\xc5\xa1tvo in bil aktiven v dru\xc5\xbebenopoliti\xc4\x8dnem \xc5\xbeivljenju; med drugim je bil tajnik delavsko-kulturnega dru\xc5\xa1tva Vzajemnost in od 1939 \xc4\x8dlan KPS. Do decembra 1942, ko so ga fa\xc5\xa1isti aretirali in 1943 odpeljali v Koncentracijsko tabori\xc5\xa1\xc4\x8de Gonars, je bil organizator centralne tehnike KPS. Po italijanski kapitulaciji je bil v NOV in POS pomo\xc4\x8dnik politi\xc4\x8dnega komisarja bataljona Operativnega \xc5\xa1taba za Poso\xc4\x8dje, Bazovi\xc5\xa1ke brigade, politi\xc4\x8dni komisar 30. divizije, vodja oddelka OZNE enot 9. korpusa. Do 1950 je delal kot polkovnik v UDBI, nato na kadrovskem podro\xc4\x8dju pri vladi LRS in CK KPS. Nato je do 1961 deloval v SZDL, kjer je bil med drugim organizacijski sekretar Izvr\xc5\xa1nega odbora SZDL. V letih 1961\xe2\x88\x921962 je bil direktor ljubljanske letalske dru\xc5\xbebe Adria Aviopromet. Za udele\xc5\xbebo v NOB je prejel partizansko spomenico 1941.'